ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
SC 2021-004851/23.02.2021


RAPORT DE SPECIALITATE
privind prelungirea pe o perioadă  de 3 ani,  a contractului de închiriere nr. 1326/22.05.2002, încheiat cu SC Mobistar RO SRL  pentru spaţiul situat în Timişoara, str. Albăstrelelor nr. 42

Prin   cererea  cu  numărul  CT2020 - 004841/28.10.2020, SC Mobistar RO SRL,  a  solicitat  
prelungirea    contractului   de   închiriere   nr.  1326/22.05.2002,   având  ca  obiect  spaţiul  situat în 
Timişoara, str. Albăstrelelor nr. 42.
Contractul  de închiriere al acestui spaţiu expiră la data de 16.05.2021, cererea de prelungire fiind întocmită în termenul legal stabilit.
            Precizăm faptul că  acest spațiu este identificat cu extrasul de  CF nr. 419957, nr.top. 419957-C1, 419957-C2, în proprietatea Municipiului Timișoara, în administrarea Consiliului Local, în  suprafaţă de 125,58 mp, la un tarif de 6 euro/mp/lună, cu destinaţia de spațiu prestări servicii și producție.  
Spaţiul a fost verificat prin următoarele adrese ale serviciilor de specialitate:
· Adresa CT2020-004841/08.12.2020 - a Biroului Clădiri Terenuri I Est; 
· Adresa  CT2020 004841/07.12.2020 - a Compartimentului Fond Funciar; 
· Adresa  CT2020-004841/ 08.12.2020 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar 100112.003 şi valoarea de inventar 284.921,00 lei, respectiv numărul de inventar 100112.005 şi valoarea de inventar  40.023,00 lei. 
	Aşa cum rezultă din extrasul Procesului verbal al şedintei din 22.02.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021,  comisia a avizat favorabil această solicitare şi a hotărât  prelungirea pe o perioadă de 3 ani, în aceleaşi condiţii, a contractului de închiriere nr. 1326/22.05.2002, încheiat cu  SC Mobistar RO SRL, respectiv  de la data de 17.05.2021  până la data de 17.05.2024;

	În conformitate cu  art. 129 alin. (1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea continuării activităţii de către Casa Judeţeană de Pensii Timiş, în spaţiul antemenționat, apreciem că prezentul proiect de hotărâre privind prelungirea pe o perioadă de 3 ani, a contractului de închiriere nr. 1326/2002,  încheiat cu  SC Mobistar RO SRL,  pentru spaţiul cu altă destinaţie situat în Timişoara str. Albăstrelelor nr. 42,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

